
· Praćenje rada učenika provodi se formativnim i sumativnim vrednovanjem. Formativno vrednovanje (bilješke o radu učenika) ne rezultira direktno ocjenom u rubrici ali ima jednak značaj za zaključnu ocjenu kao i sumativno vrednovanje. 
· Zaključna ocjena je rezultat ukupnog procesa vrednovanja (sumativnog i formativnog) tijekom nastavne godine i izvodi se temeljem elemenata vrednovanja te stoga  ne mora proizlaziti iz aritmetičke sredine upisanih ocjena. Bilješke i praćenje učenika tijekom cijele nastavne godine utječu na završnu ocjenu zajedno s ocjenama u rubrikama e-dnevnika. 
· Ocjena se zaključuje na zadnjem nastavnom satu.
ELEMENTI VREDNOVANJA:
1. Slušanje s razumijevanjem
2. Čitanje s razumijevanjem
3. Govorenje
4. Pisanje
5. Jezično posredovanje (samo u 3. i 4. razredima)

1. [bookmark: _Hlk240533803]KRITERIJI VREDNOVANJA ZA ČETVEROGODIŠNJA ZANIMANJA
Kriteriji izrađeni na temelju kurikula nastavnog predmeta engleski jezik za srednje strukovne škole na razini 4.2. 

1. RAZRED – RAZINA 4.2.
Slušanje s razumijevanjem
	Ocjena
	Kriterij

	5
	Učenik vrlo uspješno i samostalno razumije jednostavan prilagođen ili izvoran tekst srednje dužine. Točno određuje glavnu poruku te pronalazi i povezuje ključne i specifične informacije. Prepoznaje implicitne poruke, razlikuje bitne od nebitnih informacija i razumije jednostavne leksičke strukture svojstvene jeziku struke. Uočava utjecaj intonacije na poruku i razlikuje razgovorni od formalnijih stilova.

	4
	Učenik većinom uspješno razumije tekst srednje dužine. Prepoznaje glavnu poruku i većinu ključnih i specifičnih informacija. Prepoznaje dio implicitnih poruka i uglavnom razlikuje bitne od nebitnih informacija. Razumije većinu jednostavnih leksičkih struktura svojstvenih jeziku struke i osnovne razlike između stilova.

	3
	Učenik razumije glavnu poruku te dio ključnih i specifičnih informacija. Prepoznaje neke implicitne poruke i jednostavne leksičke strukture svojstvene jeziku struke. Povremeno razlikuje bitne od nebitnih informacija. Osnovno razumije utjecaj intonacije i razlikuje neke stilove govora.

	2
	Učenik razumije osnovnu temu i dio glavne poruke. Prepoznaje pojedine izravno navedene ključne informacije i osnovni poznati vokabular. Razumijevanje specifičnih i implicitnih informacija te razlikovanje bitnih od nebitnih informacija predstavlja mu teškoću. Jednostavne stručne leksičke strukture prepoznaje u ograničenoj mjeri.


Čitanje s razumijevanjem
	Ocjena
	Kriterij

	5
	Učenik vrlo uspješno razumije i analizira tekst srednje dužine. Točno određuje glavnu poruku, pronalazi i povezuje ključne i specifične informacije, prepoznaje implicitne poruke i razlikuje bitne od nebitnih informacija. Uspješno primjenjuje strategije čitanja i razumije jednostavne leksičke strukture svojstvene jeziku struke.

	4
	Učenik vrlo dobro razumije tekst. Prepoznaje glavnu poruku i većinu ključnih i specifičnih informacija. Uglavnom prepoznaje implicitne poruke i razlikuje bitne od nebitnih informacija. Razumije većinu jednostavnih stručnih leksičkih struktura.

	3 
	Učenik razumije glavnu poruku i dio ključnih i specifičnih informacija. Prepoznaje neke implicitne poruke i jednostavne leksičke strukture svojstvene jeziku struke. Povremeno razlikuje bitne od nebitnih informacija.

	2
	Učenik razumije osnovnu temu i dio izravno navedenih informacija. Prepoznaje osnovnu glavnu poruku, ali ima teškoća u pronalaženju specifičnih informacija, razumijevanju implicitnih poruka i razlikovanju bitnih od nebitnih informacija. Ograničeno razumije jednostavne stručne leksičke strukture.


Govorenje
	Ocjena
	Kriterij

	5 
	Učenik samostalno, jasno i povezano govori o poznatoj temi. Primjenjuje odgovarajuće jezične strukture i vokabular, uključujući jednostavne leksičke strukture svojstvene jeziku struke. Govor je uglavnom tečan i razumljiv. Samostalno sudjeluje u razgovoru i primjereno reagira na sugovornika.

	4 
	Učenik govori jasno i uglavnom povezano. Primjenjuje odgovarajući vokabular i jezične strukture te može opisati, objasniti i iznijeti jednostavno mišljenje. U razgovoru uspješno reagira na sugovornika. Pogreške uglavnom ne utječu na razumljivost.

	3 
	Učenik govori o poznatoj temi i prenosi glavnu poruku. Koristi uglavnom jednostavne jezične strukture i poznati vokabular. Može iznijeti jednostavno mišljenje. Govor je uglavnom razumljiv, iako su prisutne češće gramatičke, leksičke ili izgovorne pogreške.

	2 
	Učenik iznosi osnovne informacije o poznatoj temi i odgovara na jednostavna pitanja. Koristi ograničen vokabular i jednostavne jezične strukture. Govor je nesiguran i isprekidan, a pogreške često otežavaju komunikaciju, ali se osnovna poruka može razumjeti.


Pisanje
	Ocjena
	Kriterij

	5
	Učenik samostalno piše jasan, povezan i smislen tekst te u potpunosti ostvaruje zadatak. Sadržaj je dobro organiziran, koristi odgovarajući vokabular i jezične strukture te jednostavne leksičke strukture svojstvene jeziku struke. Pogreške su rijetke i ne utječu na razumljivost.

	4 
	Učenik piše dobro organiziran i uglavnom povezan tekst. Ostvaruje svrhu zadatka i koristi odgovarajući vokabular i jezične strukture. Pogreške su prisutne, ali uglavnom ne ometaju razumijevanje.

	3 
	Učenik piše razumljiv i uglavnom povezan tekst te ostvaruje osnovnu svrhu zadatka. Koristi uglavnom jednostavne strukture i osnovni vokabular. Pogreške su češće, ali glavna poruka ostaje razumljiva.

	2 
	Učenik piše kratak i jednostavan tekst te ostvaruje osnovni dio zadatka. Koristi ograničen vokabular i jednostavne strukture. Tekst je slabije povezan, a pogreške često otežavaju razumijevanje, ali se osnovna poruka može razabrati.




2. RAZRED – RAZINA 4.2.
Slušanje s razumijevanjem
	Ocjena
	Kriterij

	5 
	Učenik vrlo uspješno i samostalno razumije jednostavan izvoran i duži prilagođen tekst. Točno prepoznaje glavnu poruku, ključne i specifične informacije i implicitne poruke. Razumije složenije leksičke strukture svojstvene jeziku struke, prepoznaje različite stilove i odgovarajući jezični registar te procjenjuje utjecaj intonacije na poruku.

	4 
	Učenik vrlo dobro razumije tekst i većinu ključnih i specifičnih informacija. Uglavnom prepoznaje implicitne poruke, složenije stručne leksičke strukture i različite stilove. Uočava osnovne razlike između formalnog i neformalnog registra te razumije utjecaj intonacije.

	3 
	Učenik razumije glavnu poruku i dio ključnih i specifičnih informacija te prepoznaje neke implicitne poruke. Razumije dio složenijih leksičkih struktura svojstvenih jeziku struke. Prepoznaje osnovne razlike među stilovima i registrima te uočava neke promjene u značenju povezane s intonacijom.

	2 
	Učenik razumije osnovnu temu i dio glavne poruke te pojedine ključne informacije. Razumijevanje implicitnih poruka i složenijih stručnih leksičkih struktura predstavlja mu teškoću. Ograničeno prepoznaje razlike među stilovima i registrima te utjecaj intonacije.


Čitanje s razumijevanjem
	Ocjena
	Kriterij

	5 
	Učenik vrlo uspješno razumije i analizira jednostavan izvoran i duži prilagođen tekst. Točno određuje glavnu poruku, ključne i specifične informacije i implicitne poruke. Razumije složenije leksičke strukture svojstvene jeziku struke te prepoznaje stil i jezični registar primjeren komunikacijskoj situaciji.

	4 
	Učenik vrlo dobro razumije tekst i pronalazi većinu relevantnih informacija. Uglavnom prepoznaje implicitne poruke, složenije stručne leksičke strukture, stil i registar.

	3 
	Učenik razumije glavnu poruku i dio ključnih i specifičnih informacija. Prepoznaje neke implicitne poruke i dio složenijih stručnih leksičkih struktura. Prepoznaje osnovne razlike među stilovima i registrima.

	2 
	Učenik razumije osnovnu temu i dio izravno navedenih informacija. Teže pronalazi specifične informacije i prepoznaje implicitno značenje. Ograničeno razumije složeniji stručni vokabular te razlike među stilovima i registrima.


Govorenje
	Ocjena
	Kriterij

	5 
	Učenik samostalno govori srednje dug tekst jasno, povezano i uglavnom tečno. Koristi jezične strukture srednje razine složenosti, odgovarajući stručni vokabular te formalni i neformalni registar primjeren komunikacijskoj situaciji. Aktivno sudjeluje u razgovoru.

	4 
	Učenik govori srednje dug tekst uglavnom samostalno i povezano. Koristi složenije jezične strukture i odgovarajući vokabular. Uglavnom uspješno prilagođava stil i registar komunikacijskoj situaciji. Pogreške ne ometaju komunikaciju.

	3 
	Učenik govori o zadanoj temi i prenosi glavnu poruku. Koristi dio složenijih struktura i stručnog vokabulara. Govor je uglavnom razumljiv, ali uz češće zastajkivanje i pogreške. Može sudjelovati u razgovoru i odgovoriti na pitanja.

	2 
	Učenik iznosi osnovne informacije o poznatoj temi. Koristi uglavnom jednostavne strukture i ograničen vokabular. Govor je nesiguran i isprekidan, a pogreške često otežavaju komunikaciju. Može odgovoriti na jednostavna pitanja i prenijeti osnovnu poruku.





Pisanje
	Ocjena
	Kriterij

	5 
	Učenik samostalno piše dobro strukturiran i povezan tekst, razvija temu i koristi složenije jezične strukture, odgovarajući opći i stručni vokabular te stil i registar primjeren svrsi i primatelju. Pogreške su rijetke.

	4 
	Učenik piše dobro organiziran tekst, razvija glavne ideje i koristi složenije strukture i odgovarajući vokabular. Stil je uglavnom primjeren komunikacijskoj situaciji. Pogreške uglavnom ne utječu na razumljivost.

	3 
	Učenik piše razumljiv i uglavnom povezan tekst. Ostvaruje osnovnu svrhu zadatka, razvija glavne ideje i koristi neke složenije strukture i stručni vokabular. Pogreške su češće, ali poruka je razumljiva.

	2 
	Učenik piše jednostavan tekst i ostvaruje osnovni dio zadatka. Koristi ograničen vokabular i uglavnom jednostavne strukture. Tekst je slabije povezan, a pogreške često otežavaju razumijevanje.



3. RAZRED – RAZINA 4.2.
Slušanje s razumijevanjem
	Ocjena
	Kriterij

	5 
	Učenik vrlo uspješno i samostalno razumije duži izvoran ili prilagođen tekst. Točno određuje glavnu poruku, ključne i specifične informacije i implicitne poruke. Jasno razlikuje bitne od nebitnih informacija, razumije složene leksičke strukture svojstvene jeziku struke i učinkovito primjenjuje strategije slušanja.

	4 
	Učenik vrlo dobro razumije duži tekst. Prepoznaje glavnu poruku i većinu ključnih i specifičnih informacija te uglavnom razumije implicitne poruke. Uglavnom razlikuje bitne od nebitnih informacija i razumije složene stručne leksičke strukture.

	3 
	Učenik razumije glavnu poruku i dio ključnih i specifičnih informacija te neke implicitne poruke. Povremeno razlikuje bitne od nebitnih informacija. Prepoznaje i razumije dio složenih leksičkih struktura svojstvenih jeziku struke.

	2 
	Učenik razumije osnovnu temu, glavnu poruku i dio izravno navedenih ključnih informacija. Teže razumije implicitne poruke, razlikuje bitne od nebitnih informacija i razumije složene stručne leksičke strukture.


Čitanje s razumijevanjem
	Ocjena
	Kriterij

	5 
	Učenik vrlo uspješno i samostalno analizira duži izvoran ili prilagođen tekst. Točno izdvaja, povezuje i procjenjuje informacije, prepoznaje implicitne poruke, jasno razlikuje bitno od nebitnog te razumije složene leksičke strukture svojstvene jeziku struke. Učinkovito primjenjuje različite strategije čitanja.

	4 
	Učenik vrlo dobro analizira tekst, pronalazi i povezuje većinu relevantnih informacija te uglavnom razumije implicitne poruke. Dobro razumije složeniji stručni vokabular i razlikuje bitne od nebitnih informacija.

	3 
	Učenik razumije i analizira glavnu poruku te dio ključnih i specifičnih informacija i implicitnih poruka. Povremeno razlikuje bitne od nebitnih informacija i razumije dio složenih stručnih leksičkih struktura.

	2 
	Učenik razumije osnovnu temu, glavnu poruku i dio ključnih informacija. Teško povezuje informacije i razumije implicitne poruke. Ograničeno razumije složeni stručni vokabular i teško razlikuje bitne od nebitnih informacija.


Govorenje
	Ocjena
	Kriterij

	5 
	Učenik samostalno govori srednje dug do dug tekst jasno, povezano i tečno. Koristi složene jezične strukture više razine složenosti, bogat opći i stručni vokabular te stil primjeren komunikacijskoj situaciji. Govor je dobro organiziran i komunikacijski učinkovit.

	4 
	Učenik govori povezano i uglavnom samostalno. Koristi složenije jezične strukture i odgovarajući stručni vokabular te uspješno prilagođava stil komunikacijskoj situaciji. Pogreške uglavnom ne utječu na komunikaciju.

	3 
	Učenik govori tekst srednje dužine i prenosi glavnu poruku. Koristi neke složene strukture i stručni vokabular. Govor je uglavnom razumljiv, ali nije uvijek tečan ili dobro organiziran.

	2 
	Učenik govori kraći tekst o poznatoj temi i prenosi osnovnu poruku. Koristi uglavnom jednostavne strukture i ograničen vokabular. Česti zastoji i pogreške otežavaju komunikaciju, ali osnovna poruka je razumljiva.


Pisanje
	Ocjena
	Kriterij

	5 
	Učenik samostalno piše duži, dobro strukturiran i povezan tekst. Jasno razvija i povezuje ideje, koristi složene jezične strukture, bogat opći i stručni vokabular te stil primjeren svrsi, primatelju i komunikacijskoj situaciji. Samostalno pregledava i ispravlja tekst.

	4 
	Učenik piše dobro strukturiran i povezan tekst, razvija temu i koristi složenije strukture i odgovarajući stručni vokabular. Stil je primjeren zadatku. Uglavnom samostalno uočava i ispravlja pogreške.

	3 
	Učenik piše razumljiv tekst srednje dužine. Razvija glavne ideje, koristi osnovna sredstva povezivanja i neke složenije jezične strukture i stručni vokabular. Pogreške su češće, ali ne onemogućuju razumijevanje.

	2 
	Učenik piše kraći i jednostavniji tekst. Ostvaruje osnovnu svrhu zadatka, ali su ideje slabije povezane. Koristi ograničen vokabular i uglavnom jednostavne strukture. Pogreške često otežavaju razumijevanje.



JEZIČNO POSREDOVANJE 
	Ocjena
	Kriterij

	5 
	Učenik samostalno, točno i jasno prenosi ključne informacije iz izvornog teksta na ciljni jezik. Uspješno sažima i preoblikuje sadržaj, izdvaja bitne informacije i izostavlja nebitne. Pri prevođenju prenosi značenje poruke prirodno i smisleno, ne oslanja se na doslovno prevođenje te primjereno koristi vokabular i jezične strukture. Uvažava kulturne posebnosti jezika i prilagođava poruku svrsi i primatelju.

	4 
	Učenik vrlo uspješno prenosi glavnu poruku i većinu ključnih informacija. Uglavnom pravilno sažima, preoblikuje i prevodi sadržaj. Većinom izostavlja nebitne informacije i koristi prirodne izraze u ciljnom jeziku. Manje pogreške u izboru riječi ili jezičnim strukturama ne utječu bitno na razumljivost i ostvarenje komunikacijske svrhe.

	3 
	Učenik prenosi glavnu poruku i dio ključnih informacija. Može sažeti i prevesti jednostavniji tekst, ali ponekad prenosi previše ili premalo informacija. Povremeno se oslanja na doslovno prevođenje i čini leksičke ili gramatičke pogreške, ali je osnovna poruka uglavnom razumljiva.

	2 
	Učenik prenosi osnovnu poruku i dio izravno navedenih informacija, ali izostavlja ili pogrešno prenosi dio važnog sadržaja. Pri sažimanju teško razlikuje bitne od nebitnih informacija. Pri prevođenju se često oslanja na doslovno prevođenje, a pogreške ponekad otežavaju razumijevanje. Ipak, osnovna poruka može se razabrati.



4. RAZRED – RAZINA 4.2.
Slušanje s razumijevanjem
	Ocjena
	Kriterij

	5 
	Učenik vrlo uspješno i samostalno razumije i kritički procjenjuje dugi izvoran ili prilagođen tekst. Točno procjenjuje glavnu poruku, ključne i specifične informacije i implicitne poruke. Razumije vrlo složene leksičke strukture svojstvene jeziku struke, zaključuje na temelju sadržaja i strukture teksta te procjenjuje namjenu i učinak poruke.

	4 
	Učenik vrlo dobro razumije i procjenjuje dugi tekst. Prepoznaje i uglavnom uspješno procjenjuje glavnu poruku, ključne i specifične informacije i implicitne poruke. Razumije vrlo složene stručne leksičke strukture i uglavnom može procijeniti kako struktura teksta pridonosi njegovoj namjeni.

	3 
	Učenik razumije i analizira glavnu poruku, dio ključnih i specifičnih informacija i neke implicitne poruke. Razlikuje bitne od nebitnih informacija. Prepoznaje vrlo složene leksičke strukture svojstvene jeziku struke i može predvidjeti dio sadržaja na temelju strukture teksta.

	2 
	Učenik razumije osnovnu temu, glavnu poruku i dio ključnih informacija. Teško razumije implicitne poruke i vrlo složene stručne leksičke strukture. Ograničeno razlikuje bitne od nebitnih informacija i teško predviđa sadržaj na temelju strukture teksta.


Čitanje s razumijevanjem
	Ocjena
	Kriterij

	5 
	Učenik samostalno i kritički procjenjuje dugi izvoran ili prilagođen tekst. Točno procjenjuje glavnu poruku, ključne i specifične informacije i implicitne poruke. Predviđa sadržaj na temelju strukture teksta te objašnjava kako struktura i obilježja teksta pridonose njegovoj namjeni i utječu na čitatelja. Vrlo uspješno razumije vrlo složene leksičke strukture svojstvene jeziku struke.

	4 
	Učenik vrlo dobro razumije i procjenjuje tekst. Prepoznaje i uglavnom procjenjuje glavnu poruku, relevantne informacije i implicitna značenja. Razumije vrlo složen stručni vokabular i može povezati strukturu teksta s njegovom namjenom.

	3 
	Učenik razumije i analizira glavnu poruku, dio ključnih i specifičnih informacija i neke implicitne poruke. Prepoznaje vrlo složene leksičke strukture svojstvene jeziku struke i može predvidjeti dio sadržaja na temelju strukture teksta.

	2 
	Učenik razumije osnovni sadržaj, glavnu poruku i dio ključnih informacija. Teško razumije implicitna značenja i vrlo složeni stručni vokabular te teško povezuje strukturu i namjenu teksta.




Govorenje
	Ocjena
	Kriterij

	5 
	Učenik samostalno planira, oblikuje i iznosi dug govor jasno, povezano i tečno. Koristi vrlo složene jezične strukture, bogat opći i stručni vokabular te stil i registar potpuno primjeren komunikacijskoj situaciji. Govor je dobro strukturiran i komunikacijski vrlo učinkovit. Samostalno nadzire i poboljšava vlastiti govor.

	4 
	[bookmark: _GoBack]Učenik govori dug tekst uglavnom samostalno, jasno i povezano. Koristi složene jezične strukture i vrlo složen stručni vokabular. Stil i registar uglavnom su potpuno primjereni situaciji. Pogreške ne utječu bitno na razumljivost i komunikaciju.

	3 
	Učenik govori duži tekst i prenosi glavnu poruku. Koristi složenije strukture i stručni vokabular u određenoj mjeri. Uglavnom prilagođava stil komunikacijskoj situaciji. Govor je razumljiv, ali uz češće zastoje i pogreške.

	2 
	Učenik iznosi kraći govor o poznatoj temi i prenosi osnovnu poruku. Koristi uglavnom jednostavne strukture i ograničen vokabular. Govor je nesiguran i slabije povezan, a pogreške često otežavaju komunikaciju.




Pisanje
	Ocjena
	Kriterij

	5 
	Učenik samostalno oblikuje, strukturira, uređuje i ispravlja duži tekst različite svrhe, stila i namjene. Ideje su jasno razvijene i povezane. Koristi vrlo složene jezične strukture, bogat opći i stručni vokabular, odgovarajuća sredstva povezivanja te stil primjeren primatelju i komunikacijskoj situaciji.

	4 
	Učenik piše dobro strukturiran, razvijen i povezan tekst. Koristi složene strukture, vrlo složen stručni vokabular i odgovarajući stil. Uglavnom samostalno pregledava i ispravlja vlastiti tekst. Pogreške ne utječu bitno na razumljivost.

	3 
	Učenik piše razumljiv i strukturiran tekst, razvija glavne ideje i koristi neka složenija sredstva povezivanja i jezične strukture. Primjenjuje dio stručnog vokabulara. Pogreške su češće, ali osnovna poruka ostaje jasna.

	2 
	Učenik piše jednostavan i kraći tekst te ostvaruje osnovnu svrhu zadatka. Koristi ograničen vokabular i uglavnom jednostavne strukture. Tekst je slabije organiziran i povezan, a pogreške često otežavaju razumijevanje.


JEZIČNO POSREDOVANJE – 4. razred
	Ocjena
	Kriterij

	5 
	Učenik samostalno, precizno i učinkovito posreduje složenije informacije i sadržaje. Točno izdvaja, sažima, povezuje i preoblikuje ključne informacije iz jednog ili više tekstova. Pri prevođenju prenosi značenje, stil i svrhu izvornog teksta te se ne oslanja na doslovno prevođenje. Primjereno koristi složenije opće i stručne leksičke strukture, vodi računa o kulturnim posebnostima jezika i uspješno prilagođava poruku primatelju i komunikacijskoj situaciji.

	4 
	Učenik vrlo uspješno prenosi glavnu poruku i većinu relevantnih informacija složenijeg teksta. Uspješno sažima, preoblikuje i prevodi sadržaj. Uglavnom prenosi značenje, stil i svrhu izvornog teksta te koristi odgovarajuće složenije jezične strukture i stručni vokabular. Pogreške rijetko utječu na razumljivost ili komunikacijsku svrhu.

	3 
	Učenik prenosi glavnu poruku i većinu osnovnih ključnih informacija, ali dio složenijih informacija može izostaviti, pojednostaviti ili netočno prenijeti. Može sažeti, preoblikovati i prevesti složeniji tekst, ali se povremeno oslanja na doslovno prevođenje. Pogreške su prisutne, ali je osnovno značenje uglavnom očuvano.

	2 
	Učenik prenosi osnovnu poruku i dio ključnih informacija, ali ima teškoća u odabiru relevantnih informacija i njihovom povezivanju. Pri sažimanju i preoblikovanju često izostavlja važne informacije ili prenosi nebitne informacije. Pri prevođenju se često oslanja na doslovno prevođenje, a pogreške mogu otežavati razumijevanje. Osnovni smisao poruke ipak je djelomično očuvan.




2. KRITERIJI VREDNOVANJA ZA TROGODIŠNJA ZANIMANJA
Kriteriji izrađeni na temelju kurikula nastavnog predmeta engleski jezik za srednje strukovne škole na razini 4.1. 


Elementi vrednovanja
1. Slušanje s razumijevanjem
2. Čitanje s razumijevanjem
3. Govorenje
4. Pisanje


1. RAZRED
1. SLUŠANJE S RAZUMIJEVANJEM
Ocjena 2 – dovoljan
Razumije osnovnu poruku jednostavnog prilagođenog teksta, ali uz ograničeno razumijevanje i izražene teškoće u pronalaženju ključnih i specifičnih informacija. Teško prati sadržaj kada je tekst duži ili sadrži nepoznate izraze.
Ocjena 3 – dobar
Razumije glavnu poruku te pronalazi i analizira neke ključne i specifične informacije u jednostavnom prilagođenom tekstu. Prepoznaje neke implicitne poruke i povremeno razlikuje bitne od nebitnih informacija. Razumije govornika kada govori polako i jasno.
Ocjena 4 – vrlo dobar
Uglavnom samostalno razumije glavnu poruku te većinu ključnih i specifičnih informacija. Prepoznaje jednostavne implicitne poruke, razlikuje bitne od nebitnih informacija i uspješno primjenjuje osnovne strategije slušanja.
Ocjena 5 – odličan
Samostalno i vrlo sigurno razumije jednostavan prilagođeni tekst srednje dužine. Prepoznaje glavnu poruku, ključne, specifične i implicitne informacije, razlikuje bitne od nebitnih informacija te učinkovito primjenjuje strategije slušanja.
2. ČITANJE S RAZUMIJEVANJEM
Ocjena 2 – dovoljan
Razumije osnovnu poruku jednostavnog prilagođenog teksta, ali uz ograničeno razumijevanje i teškoće u pronalaženju ključnih informacija. Nepoznati vokabular često otežava razumijevanje teksta.
Ocjena 3 – dobar
Razumije glavnu poruku te pronalazi i analizira neke ključne i specifične informacije. Prepoznaje neke implicitne poruke i osnovne leksičke strukture svojstvene jeziku struke.
Ocjena 4 – vrlo dobar
Uglavnom samostalno razumije glavnu poruku, ključne i specifične informacije te prepoznaje osnovne implicitne poruke. Uspješno primjenjuje strategije čitanja i razumije najosnovniji vokabular struke.
Ocjena 5 – odličan
Samostalno i vrlo sigurno analizira jednostavan prilagođeni tekst srednje dužine. Točno prepoznaje glavnu poruku, ključne, specifične i implicitne informacije te učinkovito primjenjuje strategije čitanja.
3. GOVORENJE
Ocjena 2 – dovoljan
Govori o poznatoj temi kratkim i jednostavnim iskazima, ali uz ograničenu jezičnu sigurnost, česte pogreške, zastajkivanje i teškoće u oblikovanju povezanog govora. Koristi ograničen osnovni vokabular.
Ocjena 3 – dobar
Govori kraći i/ili srednje dug tekst koristeći osnovne jezične strukture. Izražava vlastito mišljenje, ideje i stavove te ih nastoji potkrijepiti primjerima. Sudjeluje u jednostavnom razgovoru poznate tematike.
Ocjena 4 – vrlo dobar
Samostalnije planira i oblikuje govor, jasno izražava mišljenje, ideje i stavove te ih potkrepljuje odgovarajućim primjerima. Uglavnom primjereno pokreće, održava i završava razgovor te koristi osnovni strukovni vokabular.
Ocjena 5 – odličan
Samostalno planira i jasno oblikuje govor kraće i srednje dužine. Sigurno izražava i obrazlaže mišljenja i stavove, primjereno sudjeluje u planiranom i jednostavnom neplaniranom razgovoru te uspješno koristi najosnovniji strukovni vokabular.
4. PISANJE
Ocjena 2 – dovoljan
Piše kratak ili jednostavniji strukturirani tekst, ali uz ograničenu jezičnu točnost, česte pogreške, teškoće u organizaciji sadržaja i povezivanju rečenica.
Ocjena 3 – dobar
Piše djelomično strukturiran tekst srednje dužine s djelomično razrađenim idejama. Koristi neka odgovarajuća vezna sredstva, osnovne jezične strukture i najosnovniji vokabular struke.
Ocjena 4 – vrlo dobar
Piše uglavnom jasno strukturiran tekst srednje dužine, razvija ideje i primjereno ih povezuje. Uglavnom točno koristi jezične strukture niže i srednje razine složenosti, pravopisna pravila i osnovni strukovni vokabular.
Ocjena 5 – odličan
Samostalno piše jasno strukturiran i povezan tekst srednje dužine. Razrađuje ideje, sigurno koristi vezna sredstva, jezične strukture niže i srednje razine složenosti te najosnovniji strukovni vokabular i samostalno ispravlja tekst.

2. RAZRED
1. SLUŠANJE S RAZUMIJEVANJEM
Ocjena 2 – dovoljan
Razumije osnovnu poruku dužeg prilagođenog teksta, ali uz ograničeno razumijevanje i izražene teškoće u praćenju sadržaja. Teško izdvaja specifične i implicitne informacije.
Ocjena 3 – dobar
Razumije glavnu poruku te analizira ključne, specifične i neke implicitne informacije u dužem prilagođenom tekstu. Primjenjuje osnovne strategije slušanja i prepoznaje način izražavanja uvjetovan komunikacijskom situacijom.
Ocjena 4 – vrlo dobar
Uglavnom samostalno razumije duži prilagođeni tekst, izdvaja ključne i specifične informacije te prepoznaje implicitne poruke. Uspješno primjenjuje strategije slušanja i razlikuje stilove primjereno komunikacijskoj situaciji.
Ocjena 5 – odličan
Samostalno i vrlo sigurno analizira duži prilagođeni tekst. Točno izdvaja glavnu poruku, ključne, specifične i implicitne informacije te vrlo uspješno prepoznaje obilježja stila uvjetovana komunikacijskom situacijom.
2. ČITANJE S RAZUMIJEVANJEM
Ocjena 2 – dovoljan
Razumije osnovnu poruku dužeg prilagođenog teksta, ali uz ograničeno razumijevanje i teškoće u izdvajanju važnih informacija. Jednostavni strukovni vokabular razumije samo djelomično.
Ocjena 3 – dobar
Razumije glavnu poruku i analizira ključne, specifične i neke implicitne informacije. Prepoznaje jednostavne leksičke strukture svojstvene jeziku struke i primjenjuje strategije čitanja.
Ocjena 4 – vrlo dobar
Uglavnom samostalno analizira duži prilagođeni tekst, sigurno izdvaja ključne i specifične informacije te prepoznaje implicitne poruke. Dobro razumije jednostavni strukovni vokabular.
Ocjena 5 – odličan
Samostalno i vrlo sigurno analizira duži prilagođeni tekst. Točno prepoznaje glavnu poruku, ključne, specifične i implicitne informacije, učinkovito primjenjuje strategije čitanja i vrlo dobro razumije jednostavni strukovni vokabular.
3. GOVORENJE
Ocjena 2 – dovoljan
Govori o poznatoj temi, ali uz ograničenu jezičnu sigurnost, teškoće u oblikovanju srednje dugog iskaza, česte pogreške i ograničen jednostavni strukovni vokabular. Teže održava razgovor.
Ocjena 3 – dobar
Govori srednje dug tekst koristeći jezične strukture srednje razine složenosti. Izražava i obrazlaže mišljenje, ideje i stavove te predstavlja vlastiti ili grupni rad. Sudjeluje u kraćem neplaniranom i dužem planiranom razgovoru.
Ocjena 4 – vrlo dobar
Samostalno i jasno govori srednje dug tekst, argumentira vlastite stavove i primjereno predstavlja rad. Sigurno sudjeluje u planiranom i neplaniranom razgovoru, koristi odgovarajuće izraze za održavanje razgovora i jednostavni strukovni vokabular.
Ocjena 5 – odličan
Vrlo samostalno, jasno i tečno govori srednje dug tekst. Argumentirano iznosi i brani mišljenja i stavove, uspješno predstavlja rad te vrlo sigurno sudjeluje u planiranom i neplaniranom razgovoru. Razvijeno i precizno koristi strukovni vokabular i jezične strukture srednje razine složenosti.
4. PISANJE
Ocjena 2 – dovoljan
Piše tekst srednje dužine, ali uz ograničenu organizaciju sadržaja, česte jezične i pravopisne pogreške te teškoće u povezivanju ideja.
Ocjena 3 – dobar
Piše strukturiran tekst srednje dužine, organizira ga u odlomke i koristi neka odgovarajuća vezna sredstva. Koristi jezične strukture srednje razine složenosti i jednostavni strukovni vokabular.
Ocjena 4 – vrlo dobar
Piše jasno strukturiran i povezan tekst srednje dužine. Dobro organizira sadržaj, koristi odgovarajuća vezna sredstva i jezične strukture srednje razine složenosti te uglavnom točno primjenjuje strukovni vokabular.
Ocjena 5 – odličan
Samostalno piše jasno, logično i vrlo dobro strukturiran tekst srednje dužine. Razrađuje i povezuje ideje, vrlo točno koristi jezične strukture srednje razine složenosti, vezna sredstva i razvijeniji strukovni vokabular te samostalno uređuje tekst.

3. RAZRED
1. SLUŠANJE S RAZUMIJEVANJEM
Ocjena 2 – dovoljan
Razumije osnovnu poruku jednostavnog izvornog ili dužeg prilagođenog teksta, ali uz ograničeno razumijevanje i izražene teškoće u izdvajanju ključnih, specifičnih i implicitnih informacija.
Ocjena 3 – dobar
Razumije glavnu poruku jednostavnog izvornog i/ili dužeg prilagođenog teksta te analizira neke ključne, specifične i implicitne informacije. Razlikuje neke bitne od nebitnih informacija i primjenjuje odgovarajuće strategije slušanja.
Ocjena 4 – vrlo dobar
Uglavnom samostalno i sigurno razumije jednostavan izvorni i duži prilagođeni tekst. Izdvaja ključne, specifične i implicitne informacije, razlikuje bitne od nebitnih te uspješno primjenjuje strategije slušanja.
Ocjena 5 – odličan
Samostalno, vrlo sigurno i precizno analizira jednostavan izvorni i duži prilagođeni tekst. Točno izdvaja i povezuje ključne, specifične i implicitne informacije, razlikuje bitne od nebitnih te učinkovito primjenjuje različite strategije slušanja.
2. ČITANJE S RAZUMIJEVANJEM
Ocjena 2 – dovoljan
Razumije osnovnu poruku jednostavnog izvornog ili dužeg prilagođenog teksta, ali uz ograničeno razumijevanje i izražene teškoće u analizi specifičnih i implicitnih informacija. Složeniji strukovni vokabular predstavlja mu teškoću.
Ocjena 3 – dobar
Analizira glavnu poruku te neke ključne, specifične i implicitne informacije u jednostavnom izvornom i/ili dužem prilagođenom tekstu. Prepoznaje i razumije dio složenijih leksičkih struktura svojstvenih jeziku struke.
Ocjena 4 – vrlo dobar
Samostalno i uglavnom sigurno analizira tekst, izdvaja ključne, specifične i implicitne informacije te razlikuje bitne od nebitnih. Dobro razumije složeniji strukovni vokabular i učinkovito primjenjuje strategije čitanja.
Ocjena 5 – odličan
Samostalno i vrlo sigurno analizira jednostavan izvorni i duži prilagođeni tekst. Precizno izdvaja i povezuje različite vrste informacija, razlikuje bitno od nebitnog te vrlo dobro razumije i primjenjuje složenije strukovne leksičke strukture.
3. GOVORENJE
Ocjena 2 – dovoljan
Govori o poznatim temama, ali uz ograničenu jezičnu sigurnost, česta zastajkivanja i pogreške te teškoće u oblikovanju srednje dugog i povezanog govora. Ograničeno se koristi složenijim strukovnim vokabularom.
Ocjena 3 – dobar
Govori srednje dug tekst koristeći jezične strukture srednje razine složenosti. Jasno iznosi informacije i mišljenja te sudjeluje u dužem planiranom i neplaniranom razgovoru poznate tematike. Koristi složeniji strukovni vokabular na osnovnoj razini.
Ocjena 4 – vrlo dobar
Jasno, povezano i uglavnom tečno govori srednje dug tekst. Koristi jezične strukture srednje i više razine složenosti, primjereno prilagođava stil komunikacijskoj situaciji te uspješno sudjeluje u dužem planiranom i neplaniranom razgovoru.
Ocjena 5 – odličan
Samostalno, vrlo jasno, tečno i izražajno govori srednje dug tekst. Sigurno i svrhovito koristi jezične strukture srednje i više razine složenosti, bogat i složeniji strukovni vokabular te u potpunosti prilagođava stil komunikacijskoj situaciji. Vrlo uspješno održava i razvija duži razgovor.
4. PISANJE
Ocjena 2 – dovoljan
Piše strukturiran tekst srednje dužine, ali uz ograničenu jezičnu točnost, česte pogreške i teškoće u organizaciji i povezivanju složenijih ideja. Ograničeno se koristi složenijim strukovnim vokabularom.
Ocjena 3 – dobar
Piše strukturiran tekst srednje dužine, organizira sadržaj u odlomke i koristi odgovarajuća vezna sredstva. Primjenjuje jezične strukture srednje i/ili više razine složenosti te koristi složeniji strukovni vokabular na osnovnoj razini.
Ocjena 4 – vrlo dobar
Piše jasno strukturiran i povezan tekst, logično razvija ideje i uglavnom točno koristi složenije jezične strukture. Primjenjuje odgovarajući strukovni vokabular i stil uglavnom prilagođava komunikacijskoj situaciji.
Ocjena 5 – odličan
Samostalno piše vrlo jasno, logično i povezano. Razvija i povezuje složenije ideje, vrlo precizno primjenjuje jezične strukture srednje i više razine složenosti, bogat i složeniji strukovni vokabular te u potpunosti prilagođava stil komunikacijskoj situaciji. Samostalno uređuje i poboljšava vlastiti tekst.


